Pa, seun vas oor leerling se dood | Maroela Media
Kol. Jay Naicker, woordvoerder van die polisie, het gesê drie skoolseuns het Woensdagmiddag in 'n geveg betrokke geraak by 'n skool in Pietermaritzburg. Die 15-jarige verdagte het glo 'n vuurwapen uitgeruk en Akhona Thabethe (18) in die nek geskiet. Thabethe is op die toneel dood verklaar.
Die verdagte het glo ook 'n 15-jarige leerling in die nek en maag geskiet. Hy is in 'n ernstige toestand na 'n nabygeleë hospitaal geneem vir behandeling. Die verdagte is in hegtenis geneem en die polisie het op 'n 9mm-pistool en ammunisie beslag gelê. Hy word aangekla van moord en poging tot moord. Die verdagte se 38-jarige pa is ook in hegtenis geneem en word aangekla van die besit van 'n ongelisensieerde vuurwapen.
Die verdagtes sal na verwagting Donderdag in die Pietermaritzburg-landdroshof verskyn. Lt.genl. Mmamonnye Ngobeni, provinsiale polisiekommissaris, het die voorval veroordeel. "Dit is onaanvaarbaar dat leerlinge vuurwapens skool toe neem," het sy gesê.
Kan dit dalk een van die 18 000 vuurwapens wees wat deur die polisie 'verloor' is? Miskien moet die polisie gedagvaar word vir elke ongelisensieerde wapen wat in 'n moord / rooftog ensovoorts gebruik word.
Nog n arme onskuldige kind dood. Wetteloosheid van ons regering wat dit toelaat
Hierin lê die probleem " ongelisensieerde vuurwapen ". Dit moet ondersoek, en daaruit moet die ondersoek uitgebrei word.
Moeilike raaiskoot Karen. Dit kan ook 'n voorheen wettige wapen wees wat nie weer herregistreer is.
sandy · 4 jaar gelede
Cav. Dalk nie so onskukdige kind nie. Was dalk 'n boelie en die 15 jarige het dit as al uitweg gesie. Boelies kan 'n kind knak. Jammerlike voorval in elk geval.
Ek dink die pa kan dalk verantwoordelik gehou word vir die geval. Die wapen is ongelisensieerd, en waar kry die kind dit? Seker nie in `n kluis nie! Het 'iemand' nie dalk gesê as iemand aan jou raak, skiet jy nie"? Hier is in elk geval baie gissinge.